Abia av Juda

Abia (eller Abijam; hebraisk: אֲבִיָּה, ʼĂḇiyyāh, «min far er Jahve»; gresk: Αβια; latin: Abia) var ifølge Den hebraiske Bibelen (Det gamle testamente) den fjerde kongen av huset David og den andre kongen i kongedømmet Judea. Han var sønn av Rehabeam og sønnesønn av Salomo.Pulkrabek (2007), s. 39.Provan, Hubbard & Johnston (2012), s. 189.Zucker (2013), s. 194.

 Familie 
Andre krønikebok 12:16 forteller at «Så gikk Rehabeam til hvile hos sine fedre. Han ble gravlagt i Davidsbyen, og hans sønn Abia ble konge etter ham.»Nettbibelen: Andre Krønikebok 12:16 Samme kilde forteller at hans mor het Mikaja og var datter av Uriel fra Gibea,Nettbibelen: Andre Krønikebok 13:2 men Første Kongebok hevder at «Hans mor het Maaka og var datter av Absalom»Nettbibelen: Første Kongebok 15:2 Abia rapporteres i både Kongebøkene og i Krønikebøkene som beslektet med Asa av Juda. Det er klare selvmotsigelser i de bibelske redegjørelsene om Abias familie.Sweeney (2007), s. 191. Et antall teorier har blitt foreslått for å forklare dem,Myers (1965), s. 79.Falk (1996), s. 145-147.Tenney & Silva (2010), s. 30. men ingen forklaring har sammenfattet alle tilgjengelige kilder eller vist seg fullstendig overbevisende.Japhet (1993), s. 671.Arbeli (1985), s. 165-170. Abia hadde fjorten hustruer og produserte 22 sønner og 12 døtre.Nettbibelen: Andre Krønikebok 13:21

 Abias styre 
Som følge av Rehabeams død ble han etterfulgt av sin sønn Abia som konge av Judea.Merrill (2008), s. 347. I henhold til Andre Krønikebok skjedde det i det attende regjeringsåret til Jeroboam, som styrte i det nordlige kongedømmet Israel. Abia styrte i tre år, og hans regjeringstid var et anstrengende og ikke vellykket forsøk på å bringe de ti jødiske stammene i nordlige Israel tilbake til deres troskap.Easton (1894), s. 6, Abi’jah (5.).

Som følge av at Abia ble konge, samlet han en stor hær og marsjerte nordover for å gjenforene Israel med Judea. Han holdt en tale på «Semarajim-fjellet i Efraims fjelland»,Nettbibelen: Andre Krønikebok 13:4 men samtidig ble han omringet av Jeroboams styrker, som talte hele  utvalgte menn. Abia hadde selv  utvalgte menn. Begge disse antallene synes ekstremt overdrevet eller ment symbolsk.Gomes, Jules Francis (2006): The sanctuary of Bethel and the configuration of israelite identity. Berlin: De Gruyter. ISBN 9783110189933, s. 205. Likevel vant Abia en overveldende seier, og erobret de israelittiske byene Betel, Jesjana og Efron og de tilknyttede landsbyene.Nettbibelen: Andre Krønikebok 13:19 Til tross for seieren ble ikke de to kongerikene forent.

 Kronologiske avvik 
I henhold til Andre Krønikebok ble Abia konge av Judea i det attende regjeringsåret til Jeroboam og styrte i tre år. I henhold til dette har bibelforskeren William F. Albright datert hans styre til 915–913 f.Kr. Edwin R. Thiele har justert dateringen til 914/913 – 911/910 f.Kr.Thiele (1951), s. 81, 82, 217. Som forklart i sin artikkel om Rehabeam inneholder Thieles kronologi for de første kongene i Juda en indre inkonsekvens som senere forskere korrigerte ved å datere disse kongene et år tidligere.

 Referanser 

 Litteratur 
 Easton, Matthew George (1894): Illustrated Bible Dictionary (2. utg.). London: T. Nelson.
 Eerdmans (2000): Eerdmans Dictionary of the Bible (David Noel Freedman, Allen C. Myers, Astrid B. Beck red.). Wm. B. Eerdmans Publishing. ISBN 9780802824004.
 Merrill, Eugene H. (2008): Kingdom of priests a history of old testament israel. Grand Rapids, Mich.: Baker Academic. ISBN 9781441217073, s. 347
 Provan, I.W.; Hubbard, R.L.; Johnston, R.K. (2012): 1 & 2 Kings. Understanding the Bible Commentary Series. Baker Publishing Group. ISBN 978-1-4412-3830-6.
 Pulkrabek, W.W. (2007): Family Trees of the Bible: Family Tree Charts and Genealogical Information of the Main Characters in the Christian Bible. Vantage Press. ISBN 978-0-533-15607-8.
 Thiele, Edwin R. (1951): The Mysterious Numbers of the Hebrew Kings (Ny rev. utg.). Grand Rapids, MI: Kregel Academic.
 Tyndale (2001): Tyndale Bible dictionary (Walter A. Elwell, Philip Wesley Comfort red.). Wheaton, Ill.: Tyndale House Publishers. ISBN 9780842370899, s. 5. 
 Wycliffe (1962): The Wycliffe Bible Commentary (Charles F. Pfeiffer, Everett F. Harrison red.). Moody Publishers. ISBN 9781575677163.
 Zucker, D.J. (2013): The Bible's Writings: An Introduction for Christians and Jews. Wipf & Stock Publishers. ISBN 978-1-63087-112-3.

Kategori:Konger av det gamle Israel